ก่อนที่คุณจะเริ่มบทสนทนากับคนที่คุณชอบ การทำให้บทสนทนาดำเนินต่อไป การเริ่มและการมีบทสนทนา
คุณสามารถหลีกเลี่ยงความอึดอัดได้หากคุณหาเวลาที่เหมาะสมในการคุยกับคนที่คุณชอบ เวลาที่เหมาะสมในการเริ่มบทสนทนาอาจจะเป็นก่อนเริ่มเรียน ระหว่างพักกลางวันหรือหลังเลิกเรียนหรือหลังงานจบ ใช้เวลาให้เป็นโอกาสในการเริ่มบทสนทนา สถานที่ที่เหมาะสมในการคุยอาจจะเป็นที่ป้ายรถเมล์ ในรถเมล์หรือยานพาหนะสาธารณะ ในห้องทานอาหารกลางวัน ที่งานเต้นรำหรืองานเลี้ยง  ทำให้มั่นใจว่าคุณมีเวลามากพอสำหรับการคุยอย่างน้อย 2-3 นาที มันมีบางเวลาที่สั้นเกินไปสำหรับบทสนทนา ตัวอย่างของเวลาที่ไม่เหมาะสมในการคุยกับใครบางคนคือเมื่อกำลังจะเริ่มคาบเรียน สิ่งนี้อาจจะไม่ใช่เวลาที่ดีในการพยายามมีบทสนทนาเพราะคุณจะถูกรบกวนและจะรู้สึกว่าโง่เง่าหากคุณพยายามเริ่มบทสนทนาในเวลานั้น หลีกเลี่ยงการพยายามเริ่มบทสนทนาในแถวหรือระหว่างเปลี่ยนคาบเรียน นึกถึงวิธีที่ตารางเรียนของคุณและตารางเรียนของคนที่คุณชอบคาบเกี่ยวกัน วางแผนที่จะเริ่มบทสนทนาเมื่อคุณทั้งคู่มีเวลาว่าง มีเหตุการณ์หรืองานที่กำลังจะเกิดขึ้นหรือไม่? ลองนึกดูว่ามีงานเต้นรำ งานปาร์ตี้หรืองานโรงเรียนที่กำลังจะเกิดขึ้นหรือไม่เพื่อที่คุณจะสามารถเพิ่มบทสนทนากับเขาได้ อีกหนึ่งวิธีที่บทสนทนาอาจจะรู้สึกอึดอัดคือเมื่ออีกฝ่ายรู้สึกเกร็งโดยปฏิบัติกับอีกฝ่ายเหมือนเป็นคนแปลกหน้า แทนที่จะทำเช่นนั้น คุณต้องปฏิบัติกับคนที่คุณชอบเหมือนว่าคุณเป็นเพื่อนกับเขาแล้ว ถึงแม้ว่ามันอาจจะจริงที่คุณไม่รู้จักเขาดีพอ แต่คุณควรคุยกับเขาด้วยน้ำเสียงที่อบอุ่นและเป็นมิตร คุณสามารถเริ่มบทสนทนาด้วยการแนะนำตัวในขณะที่ใช้น้ำเสียงที่เป็นมิตรและอบอุ่นโดยพูดบางอย่าง เช่น “สวัสดี ฉันไม่รู้ว่าเราเคยเจอกันหรือยัง ฉันชื่อทิม เธอสบายดีไหม?”  เมื่อคุณกำลังพูดกับเพื่อนของคุณก็ลองสังเกตน้ำเสียง ท่าทางของมือและสีหน้าของคุณ เมื่อคุณกำลังพูดกับคนที่คุณชอบก็พยายามทำตัวให้เป็นธรรมชาติและผ่อนคลายในขณะที่พูดคุย อย่าทำตัวสนิทสนมกับเขามากเกินไปเหมือนว่าคุณเป็นเพื่อนกันมานานซึ่งความจริงไม่ใช่แบบนั้น เช่น คุณไม่ควรพูดว่า “ว่ายังไงแก สบายดีเปล่า?”. หากคุณคุ้นเคยกับความสนใจ ชีวิต เพื่อนฝูง สิ่งที่ชอบ สิ่งที่ไม่ชอบของเขา เป็นต้น คุณก็ควรใช้ความรู้นั้นให้เป็นข้อได้เปรียบ คุณไม่จำเป็นต้องจดจ่ออยู่กับสิ่งเหล่านี้โดยเฉพาะเมื่อคุณพูด แต่คุณสามารถพูดถึงสิ่งที่เกี่ยวกับความสนใจของเขา เช่น หากคุณรู้ว่าเขาชอบไปทะเล คุณสามารถพูดเกี่ยวกับการไปเล่นเซิฟที่คุณเคยทำเมื่อไม่นานมานี้และคุณไม่จำเป็นต้องพูดว่าคุณรู้จักคนที่ชอบไปทะเล เพียงแค่พูดถึงมันเหมือนที่คุณจะพูดกับเพื่อนที่ชอบไปทะเล บทสนทนาที่อึดอัดสามารถเกิดขึ้นเมื่อคุณแกล้งว่าคุณรู้จักบุคคลนั้นมากกว่าที่คุณรู้จักจริงๆ ในแบบเดียวกับที่มันสามารถรู้สึกอึดอัดเมื่อคุณแกล้งทำเป็นว่าคุณไม่รู้เรื่องอะไรเกี่ยวกับเขาเลยซึ่งไม่เป็นเรื่องจริง นี่คือวิธีที่ง่ายในการรู้สึกมั่นใจในตัวเองและหลีกเลี่ยงความอึดอัด ซื้อหมากฝรั่งที่ไม่มีน้ำตาลและมีสารไซลิทอลเพื่อพกไปโรงเรียนหรือที่ที่คุณสามารถเจอคนที่ชอบ หมากฝรั่งที่ไม่มีน้ำตาลจะทำให้ช่องปากของคุณผลิตน้ำลายซึ่งจะทำให้ลมหายใจของคุณดีกว่าและทำให้มันง่ายกว่าในการพูดคุย เคี้ยวหมากฝรั่งเป็นเวลา 5 นาทีหลังจากทานอาหารและ 2-3 นาทีก่อนที่คุณจะพูดกับคนที่คุณชอบ  หากคุณกำลังจะไปเต้นหรือไปในที่ที่คุณอาจจะต้องเข้าใกล้กับเขา คุณสามารถบ้วนปากด้วยน้ำยาบ้วนปากหลังจากที่คุณแปรงฟันเพื่อทำให้ลมหายใจสดชื่น หลีกเลี่ยงการทานอาหารที่จะทำให้มีกลิ่นปาก เช่น หัวหอมหรือกระเทียม ดื่มน้ำเพราะน้ำจะชะล้างเศษอาหารและแบคทีเรียที่จะก่อให้เกิดกลิ่นปาก เมื่อคุณได้สร้างสายสัมพันธ์กับคนที่คุณชอบแล้ว คุณควรเริ่มพยายามทำความรู้จักเขาให้ดีขึ้น เริ่มด้วยบางอย่างที่เขาเคยพูดถึงหรือที่คุณได้สังเกตจากการกระทำ เช่น “ฉันเห็นว่าเธอมีหนังสือหลายเล่ม เธออ่านอะไรอยู่?” นี่คือคำถามที่มีแรงกดดันต่ำซึ่งจะทำให้คนที่คุณชอบรู้ว่าคุณสนใจในตัวเขา จากนั้นจึงถามคำถามต่อไป  เช่น หากเขาตื่นเต้นที่จะพูดเกี่ยวกับหนังสือก็ควรถามคำถามหรือสร้างสายสัมพันธ์ที่เกี่ยวกับหนังสือ เช่น “ดีจังเลยที่เธออ่านหนังสือเล่มนั้น หนังสือที่ฉันชอบมากของนักเขียนคนนี้คือ...” หรือหากเขาดูไม่ตื่นเต้นเกี่ยวกับหนังสือ คุณสามารถพูดถึงเรื่องอื่นที่เป็นแบบปลายเปิด เช่น “สัปดาห์นี้เธอจะทำอะไร?” หลีกเลี่ยงการหยิบยกหัวข้อของบทสนทนาที่แสดงว่าคุณรู้เกี่ยวกับความสนใจของคนที่คุณชอบเพราะมันอาจจะทำให้คุณรู้สึกอึดอัด เช่น หากคุณรู้ว่าเขาเล่นฟุตบอลก็ควรหลีกเลี่ยงการหยิบยกประเด็นขึ้นมาโดยตรง อย่าพูดว่า “เล่าเรื่องฟุตบอลของฤดูกาลนี้ให้ฟังหน่อย” แทนที่จะพูดแบบนั้นคุณต้องปล่อยให้บทสนทนาเคลื่อนไหวไปตามธรรมชาติ คนที่คุณชอบจะสนุกไปกับบทสนทนามากขึ้นหากคุณเป็นนักฟังที่ดี เมื่อคุณได้เริ่มบทสนทนาแล้ว คุณควรตั้งใจฟังโดยนั่งหันหน้าเข้าหาเขา อีกหนึ่งกุญแจสำคัญของการเป็นนักฟังที่ดีคือการสบตาอย่างต่อเนื่องระหว่างบทสนทนา  หลีกเลี่ยงการขัดจังหวะ ห้ามส่งข้อความหรือมองโทรศัพท์ในขณะที่คุณพูด สิ่งนี้จะทำให้มันดูเหมือนว่าคุณไม่สนใจและอาจจะทำให้คุณไม่ได้ยินสิ่งที่คนที่คุณชอบพูด  ทบทวนใจความสำคัญของสิ่งที่เขาพูด สิ่งนี้จะทำให้เขารู้ว่าคุณกำลังตั้งใจฟังและจะให้โอกาสเขาในการทำสิ่งต่างๆ ให้กระจ่าง ทบทวนใจความสำคัญของสิ่งที่เขาพูด เช่น คุณสามารถพูดว่า “เธอกำลังพูดว่าเธอเพิ่งเริ่มทาสีแต่มันรู้สึกเหมือนว่าเธอได้ทำมาเป็นเวลานานแล้วใช่ไหม?” สิ่งนี้จะช่วยให้เขารู้สึกเชื่อมต่อกับคุณเพราะคุณแสดงว่าคุณเข้าใจสิ่งที่สำคัญเกี่ยวกับเขา หลีกเลี่ยงการขัดจังหวะเขาในบทสนทนา มันง่ายที่จะรู้สึกตื่นเต้นกับสิ่งที่เราต้องการพูดและขัดจังหวะในระหว่างที่เขากำลังพูดบทสนทนา แต่คุณต้องรอจนกว่าเขาพูดจบและจึงแสดงความกระตือรือร้นของคุณกับสิ่งที่เขากำลังพูด เห็นอกเห็นใจ หากคนที่คุณชอบพูดถึงบางอย่างที่ลำบากที่เกิดขึ้นกับเขา คุณก็ไม่ควรมองข้ามความรู้สึกของเขาในบทสนทนา คุณสามารถพูดตอบเขาเกี่ยวกับการสอบตกใจว่า “ฉันเข้าใจว่าทําไมเธอจึงโกรธที่ต้องสอบอีกครั้ง” อีกหนึ่งวิธีในการทำบทสนทนาให้เป็นมิตรและเป็นธรรมชาติคือเมื่อคุณดูเหมือนว่าคุณกำลังมีความสุขกับการพูดกับเขา บางวิธีที่คุณสามารถแสดงสิ่งนี้ได้คือการสบตา ยิ้ม หัวเราะ น้มตัวเข้าหาเขาเวลาที่คุณพูดกับเขาและใช้ภาษากายแบบเปิด ใช้ท่าทางที่เป็นธรรมชาติสำหรับคุณในขณะที่พูดคุยและไม่ควรกอด การเอียงศีรษะไปด้านหนึ่งคืออีกวิธีที่ดีในการแสดงความเป็นมิตร/ความขี้เล่นเมื่อคุณพูดและจีบ หากทุกสิ่งดำเนินไปได้ด้วยดี คุณก็ควรถามคนที่คุณชอบว่าเขาอยากไปเที่ยวกับคุณอีกครั้งหรือไม่หรือขอเบอร์โทรศัพท์ของเขา คุณควรทำสิ่งนี้ก่อนที่จะจบบทสนทนา มันเป็นความคิดที่ดีในการแนะนำการไปเที่ยวด้วยกันและการขอเบอร์โทรศัพท์ของเขาหลังจากที่คุณได้สร้างสายสัมพันธ์ที่แข็งแกร่งและก่อนที่บทสนทนาจะจบลงหรือไม่มีเรื่องให้พูด นึกถึงกิจกรรมบางอย่างที่เหมาะสมกับคุณทั้งคู่ก่อนที่คุณจะมีบทสนทนา พูดว่า “เธอเป็นคนที่เจ๋งมาก เธออยากไปเที่ยวด้วยกันบ้างไหม?” จากนั้นจึงแนะนำบางสิ่งที่คุณสามารถทำด้วยกันและขอเบอร์โทรศัพท์ของเขา  หรือหากคุณต้องการเล่นอย่างปลอดภัย คุณก็สามารถถามว่า “ฉันขอเบอร์โทรศัพท์เธอได้ไหม? ฉันชอบคุยกับเธอมาก” หากคุณรู้สึกว่าบทสนทนาของคุณไม่แย่มาก คุณสามารถรออีก 2-3 ครั้งผ่านทางการส่งข้อความหรือการคุยต่อหน้าก่อนที่จะชวนเขาไปเที่ยว คุณอาจจะอยากพูดกับคนที่คุณชอบเกี่ยวกับบางสิ่งที่คุณเคยคุยกันในตอนต้นของบทสนทนา เช่น คุณสามารถพูดว่า “สรุปว่าเธอต้องใช้เวลาทำรายงานกลางภาคอีกเท่าไหร่?” และจากนั้นใช้เวลาทั้งหมดของบทสนทนาในการพูดเกี่ยวกับประเด็นของบทสนทนาที่คุณได้เริ่มแล้ว  คุณสามารถเล่นมุขตลกเกี่ยวกับสิ่งที่คุณเคยพูดถึงแล้ว เช่น คุณสามารถพูดว่า “ในฐานะที่เรามีชีวิตรอดมื้อกลางวันโดยไม่มีน้ำ ฉันคิดว่าเราจะรอดในทุกสถานการณ์แล้ว” การเล่นมุขตลกสามารถช่วยให้คุณทำสายสัมพันธ์ให้แข็งแกร่งและมันเป็นวิธีที่ดีในการทำให้สายสัมพันธ์ของคุณให้ยืนยาวกว่าบทสนทนาครั้งแรก เมื่อคุณรู้สึกดีและคุณเพิ่งหยุดหัวเราะเกี่ยวกับบางสิ่ง คุณก็ควรจบบทสนทนาของคุณอย่างสุภาพเพื่อที่คนที่คุณชอบจะได้รับความประทับใจ คุณต้องบอกเขาว่าคุณสนุกกับบทสนทนานี้มาก  คุณสามารถจบบทสนทนาอย่างเรียบง่าย เช่น “ฉันต้องกลับบ้านแล้ว แต่ฉันรู้สึกสนุกมากที่ได้คุยกับเธอ” หากคุณจะได้เจอคนที่คุณชอบในอนาคต คุณควรพูดบางสิ่งเกี่ยวกับการเจอเขาอีกครั้ง เช่น “ฉันจะรอเจอเธอในห้องเรียนและฟังเรื่องราวเกี่ยวกับรายงานของเธอ” ส่งข้อความหาเขาในอีก 2-3 วันเพื่อติดตามด้วยการพูดทักทายและถามเขาเกี่ยวกับสิ่งที่คุณได้พูดด้วยกัน ใช้ความคิดเห็นของคุณเพื่อทำความรู้จักและเพื่อเริ่มบทสนทนา มองไปรอบๆ และสังเกตสิ่งที่กำลังเกิดขึ้นรอบตัวคุณ มีบางอย่างที่ตลกหรือน่าสนใจที่คุณสังเกตอย่างหรือไม่? เช่น หากอาหารกลางวันหรือรถขายอาหารยังไม่มา คุณสามารถพูดว่า “เขากำลังหาน้ำให้เรากินระหว่างรอหรือเขาอยากให้พวกเราตาย?” หากคุณกำลังจะพูดถึงเรื่องราวที่ธรรมดาก็ควรทำให้มันมีลูกเล่น ถึงแม้ว่าคุณไม่คิดว่าตัวเองเป็นคนที่ตลก แต่คุณสามารถเป็นคนขี้เล่นได้และความขี้เล่นเป็นสิ่งที่น่าดึงดูดสำหรับทั้งผู้หญิงและผู้ชาย  ความขี้เล่นจะทำให้บทสนทนาสนุกและทำให้ไม่เครียด อย่ากังวลเพราะความคิดเห็นแรกๆ ที่คุณมีให้กับคนที่คุณชอบจะไม่มีผลอะไรกับบทสนทนา การเริ่มบทสนทนาต่างหากที่สำคัญ เพราะฉะนั้น อย่ากังวลมากเกินไปกับการทำตัวแนบเนียน แต่มุ่งเน้นไปที่การดำเนินบทสนทนาจะดีกว่า เมื่อคุณได้เริ่มบทสนทนา คุณก็ควรเลื่อนหัวข้อบทสนทนาไปยังสิ่งที่คุณสามารถพูดถึงได้ การขออัพเดทข่าวสารเป็นคำถามที่ดีในการถามหากคุณรู้จักเขาแล้วบ้างหรือคุณเรียนคาบเดียวกัน เป็นต้น มันเป็นความคิดที่ดีที่จะรับรู้ความเหมือนกับอีกฝ่ายโดยการพูดถึงสิ่งที่คุณชอบเหมือนกัน สิ่งนี้จะทำให้บทสนทนาอึดอัดน้อยลงและคุณยังจะมีความเข้าใจที่ดีขึ้นเกี่ยวกับสิ่งที่กำลังเกิดขึ้นกับอีกฝ่าย เช่น หากคุณเรียนคาบดียวกัน คุณสามารถพูดว่า “รายงานกลางภาคเรียนของเธอเป็นยังไงบ้าง?” คุณไม่จำเป็นต้องพูดถึงความจริงที่ว่าคุณเรียนห้องเดียวกันนอกเสียจากว่าคุณไม่แน่ใจว่าเขารู้ หากคุณต้องการย้ำเตือนเขาก็ควรทำโดยไม่ทำให้มันเป็นเรื่องใหญ่ พูดว่า “แล้ววิชาภาษาอังกฤษ รายงานกลางภาคเรียนของเธอเป็นยังไงบ้าง?” มันไม่ใช่เรื่องประหลาดที่คุณรู้ว่าคุณเรียนห้องเดียวกัน หากเขาไม่รู้ การที่คุณพูดถึงคาบเรียนก่อนจะทำให้เขารู้ตัวและเขาอาจจะขอโทษที่จำคุณไม่ได้ หัวข้อของบทสนทนาควรไหลลื่นไปอย่างรวดเร็วและเพื่อที่จะได้มีคำถามที่เป็นแบบปลายเปิดและง่ายต่อการตอบสำหรับคนที่คุณชอบ คุณสามารถเริ่มด้วยการบอกเขาเกี่ยวกับบางอย่างที่คุณทำหรือรู้และถามเขาสำหรับความคิดเห็น คำถามนี้อาจจะเกี่ยวกับบริบทของสถานที่ที่คุณอยู่หรือสิ่งที่คุณกำลังทำ เช่น หากคุณกำลังกินแอปเปิ้ลในช่วงพักกลางวัน คุณสามารถพูดว่า “ฉันรู้โดยส่วนตัวว่าแอปเปิ้ล granny smith คือแอปเปิ้ลที่ดีที่สุดในโลก แต่ฉันก็อยากรู้ว่าแอปเปิ้ลที่เธอชอบมากที่สุดคือแบบไหน?”  อีกครั้งที่การทำตัวขี้เล่นคือวิธีที่ดีในการทำให้บทสนทนารู้สึกอึดอัดน้อยลงและสนุกมากขึ้น โดยเฉพาะอย่างยิ่งเมื่อคุณกำลังพูดเกี่ยวกับหัวข้อที่ธรรมดาและต้องการทำให้บทสนทนาดำเนินไป คุณคงไม่ต้องการถามเขาเกี่ยวกับบางอย่างที่ขัดแย้งกัน หลีกเลี่ยงเรื่องประเด็นร้อน เช่น การเมืองหรือศาสนา คุณควรพยายามสร้างสายสัมพันธ์ที่ไม่เหมือนใครโดยอิงจากบทสนทนาของคุณและบุคคลที่คุณกำลังพูดด้วย คุณสามารถถามคนที่คุณชอบเกี่ยวกับบางอย่างที่ไม่ธรรมดาแต่สนุก เช่น คุณสามารถถามเขาว่า “มีดาราคนไหนที่คนพูดว่าหรือเธอคิดว่าเธอหน้าเหมือน?” คำถามแบบนี้อาจจะทำให้เขาหัวเราะ เมื่อเขาบอกคุณถึงดาราที่เขาหน้าเหมือน คุณสามารถพูดว่าคุณเห็นด้วยหรือไม่เห็นด้วยและคุณสามารถบอกเขาได้ว่าเขาหน้าเหมือนใคร (และคุณสามารถโกหกได้เพื่อความตลก)  หลีกเลี่ยงบทสนทนาที่สั้นหรือคำถามที่ใช้ทำความรู้จัก คุณคงไม่อยากถาม เช่น “เธอมาจากไหน?” เพราะคุณจะได้รับคำตอบที่เขาตอบมาแล้วหลายครั้ง บทสนทนาที่ขี้เล่นแบบนี้จะช่วยให้คุณรู้สึกสบายใจกับอีกฝ่าย หากคุณไม่มีโอกาสมากนักในการพูดกับคนที่คุณชอบและคุณพบเจอโอกาส ถึงแม้ว่าคุณไม่ได้วางแผนอะไรไว้ แต่คุณอาจจะต้องการใช้โอกาสนี้เพื่อคุยกับเขา คุณก็ควรทำสิ่งนี้ ส่วนหนึ่งของการที่คุณชอบใครบางคนจะประกอบไปด้วยความอึดอัดอยู่บ้างไม่น้อยและมันอาจจะเป็นส่วนหนึ่งของความสนุก เพราะฉะนั้น คุณไม่ควรคิดมาก ทำไปเลย  การลงมือทำเป็นสิ่งที่ดีเพราะมันจะช่วยให้คุณก้าวผ่านกำแพงของการทำความรู้จักครั้งแรกและจำไว้ว่ามันไม่สำคัญว่าคุณเริ่มคุยกับเขาอย่างไร สิ่งที่สำคัญคือการดำเนินบทสนทนาต่อไป บางครั้งการทำตามสัญชาตญาณสามารถทำให้คุณใช้ความมั่นใจให้เป็นประโยชน์ได้สูงสุด
รอเวลาและสถานที่ที่เหมาะสมในการเริ่มบทสนทนา. พูดกับคนที่คุณชอบเหมือนว่าคุณรู้จักเขาแล้ว. นึกถึงเรื่องที่เขาต้องการพูดถึง. ทำลมหายใจของคุณให้สดชื่นก่อนที่จะพูด. ถามคำถามเกี่ยวกับความสนใจ งานอดิเรกหรืองานของเขา. เป็นนักฟังที่ดี. แสดงให้เขาเห็นว่าคุณกำลังสนุกกับบทสนทนา. วางแผนไปเที่ยวกันอีกครั้งและขอเบอร์โทรศัพท์ของเขา. นำบทสนทนากลับไปสู่บางสิ่งที่คุณเคยพูดถึงแล้ว. จบบทสนทนาด้วยคำพูดที่ดี. ทำความคิดเห็นที่ตลกและขี้เล่นเกี่ยวกับสถานที่ที่คุณอยู่หรือสิ่งที่คุณกำลังทำ. อัพเดทข่าวสารว่าช่วงนี้เขาทำอะไรอยู่ โดยเฉพาะอย่างยิ่งหากคุณมีความสนใจที่เหมือนกัน. ถามความคิดเห็นของเขาเกี่ยวกับบางอย่างที่พูดถึงได้ง่าย. ถามเขาเกี่ยวกับบางอย่างที่คาดไม่ถึงแต่ตอบได้ง่าย. ไหลไปตามประโยคที่ผุดขึ้นมาในหัวของคุณ.
https://www.wikihow.com/Start-a-Conversation-with-Your-Crush-Without-It-Being-Awkward https://www.wikihow.com/Start-a-Conversation-with-Your-Crush-Without-It-Being-Awkward https://www.wikihow.com/Start-a-Conversation-with-Your-Crush-Without-It-Being-Awkward
Before You Start a Conversation with Your Crush Keeping the Conversation Going Starting and Having the Conversation